Ahmed Fathi
<s>Ahmed Fathi Abdelmonem Ahmed Ibrahim (arapski: أحمد فتحي‎; Banha, 10. studenog 1984.) je egipatski nogometaš i reprezentativac koji igra kao branič ili defenzivni vezni za egipatski klub Pyramids FC.</s>

<s>Rođen u Banhi, Fathi je tokom karijere igrao različite pozicije u veznom redu, uglavnom u defenzivnoj ulozi, dok je za reprezentaciju znao igrati i na poziciji desnog beka.</s><s>Karijeru je započeo u klubu Ismaily SC, prije nego je 2007. prešao u engleski Sheffield United.</s><s>Nakon samo par mjeseci vraća se u Egipat, potpisujući za Al Ahly.</s><s>Uz kraće posudbe u kuvajtskoj Kazmi i engleskom Hull Cityju, Fathi je ostao u Al Ahlyju do 2014. godine.</s><s>Jednu sezonu proveo je u katarskom klubu Umm Salal, prije nego se 2015. ponovo vratio u Al Ahly, gdje je igrao do 2020. godine, kada prelazi u Pyramids FC.</s>

<s>Za reprezentaciju Egipta debitirao je 2002. godine, odigravši preko 100 utakmica za istu.</s><s>U tri je navrata bio afrički prvak, a sudjelovao je i na Olimpijskim igrama 2012. godine, Kupu konfederacija 2009. te na Svjetskom prvenstvu 2018. godine.</s>

<s>Egipatski fudbaleri</s>

